મગફળીના સ્ટોરેજ કરેલ ગોડાઉનમાં લાગેલ આગના બનાવો એ સર્વથા નિંદનીય અને વખોડવા પાત્ર બનાવો છે. જેને માટે જવાબદાર દુરાચારીઓને શોધી કાઢી સજા પણ થવી જોઈએ. આ કૌભાંડના મુળ સુધી પહોંચવા સરકાર પ્રયત્નશીલ છે. અને આગકાંડમાં સંડોવાયેલા અપરાધીઓ સુધી સરકાર પહોંચશે અને તે માટે જે કોઈ પાસે સજજડ પુરાવા કે માહિતી હોય તો તપાસનીશ એજન્સી સુધી પહોંચાડી તપાસમાં મદદરૂપ સૌએ બનવું જોઈએ. પછી તે કોઈપણ રાજકીય પક્ષનો આગેવાન હોય કે સામાન્ય ખેડુત અને તો જ આવા ગુનાહીત કૃત્ય અટકે. ધાનાણી પાસે સજજડ માહિતી હોય તો નામ સાથે બહાર આવવું જોઈએ અને તપાસ એજન્સી સુધી લઈ જવું જોઈએ.